Ataun of the dead

Ataun of the dead Beñat Iturriozek eta Xabier Padinek zuzendutako film laburra da, 2011ko urtarrila eta ekaina bitartean grabatua eta urte bereko irailaren 8an estreinatua. Zonbiak protagonista dituen lehenengo euskarazko film laburra da.

Padin eta Iturriotz arkeologoak dira lanbidez, eta indusketa arkeologikoan ari zirela, filmaren ideia bururatu zitzaien. Zuzendariek beraiek eta haien lagunek bertan antzeztu zuten.

 Ezaugarri teknikoak 
+ZuzendaritzaBeñat Iturrioz eta Xabier PadinGidoiaBeñat Iturrioz eta Xabier PadinMusikaDavid Larrañaga, Harri Iturrioz, Beñat IturriozZuzeneko soinuaDavid Larrañaga

 Argumentua 

Ekintza Patxi Lopezen agintaldiaren hasieran gertatzen da. Abertzalea ez zen lehendakaria kargua lortu zuenean, Jon Tomas eta Josu Jon Tomas zientzialari karlistak Tomas Zumalakarregi berpizten saiatu ziren Ataunen. Zerbait gaizki ateratzen da, Idiazabal gazta kutsatzen da, eta ondorioz ataundar guztiak zonbi bihurtzen dira.

 Aktoreak eta pertsonaiak 
 Jaione Irazu: emakume beganoa
 Xabier Padin: Jon Tomas
 Beñat Iturrioz: Josu Jon Tomas
 Xabier Kueto: Andoni
 Etxahun Galparsoro: Tomas Zumalakarregi
 Gorka Bereziartua: kazetaria
 Etor Telleria: Segurako gizona
 David Lopez: dendaria

 Trilogia 
Ataun of the dead izen bereko trilogia baten lehen filma da eta bi jarraipen izan ditu: Joxean's Hil Eben (2014) eta Napardeath (2019). Trilogia osoa «zuk zeuk egin» filosofiaren barnean sortu eta auzolanean garatu zen.

 Erreferentziak 

 Kanpo estekak 

Kategoria:Euskal Herriko film laburrak
Kategoria:Euskarazko filmak
Kategoria:Zonbiei buruzko filmak
Kategoria:Gipuzkoan girotutako filmak